b'\n_START_ARTICLE_\nMenkaura\n_START_SECTION_\nObitelj\n_START_PARAGRAPH_\nMenkaura je bio sin faraona Kafre i kraljice Kamerernebti I. te unuk faraona Kufua. Kamerernebti je spomenuta kao kraljeva majka na no\xc5\xbeu u Menkaurinu hramu. Menkaurine supruge su bile Kamerernebti II. i Reketra. Najstariji Menkaurin sin bio je Kuenra, koji nije naslijedio svog oca. Menkaurin je nasljednik bio njegov mla\xc4\x91i sin \xc5\xa0epseskaf. Sekemra je spomenut u Kamerernebtinoj grobnici kao najstariji kraljev sin. Mogu\xc4\x87e je da je Kentkaues I. bila Menkaurina k\xc4\x87erka.\n_START_SECTION_\n\xc5\xbdivotopis\n_START_PARAGRAPH_\nMenkaura je naslijedio svog oca na prijestolju. Bio je dobar i pravedan vladar. On je bio milostiv prema svojim podanicima, za razliku od svog oca i djeda. Pona\xc5\xa1ao se poput svog pradjeda, faraona Snofrua, koji je Egip\xc4\x87ane zvao svojom bra\xc4\x87om. Menkaura je bio voljen jer je ljude oslobodio muka. On je ponovno otvorio hramove i dao ljudima slobodu. Mnogi njegovi kipovi su pre\xc5\xbeivjeli, dok je ve\xc4\x87ina prikaza njegova okrutna djeda Kufua uni\xc5\xa1tena._NEWLINE_Herodot je napisao da je Menkaura svoju k\xc4\x87er pokopao u drvenog bika te da je on prevario bogove koji su bili ljuti na njega jer je pomagao obi\xc4\x8dnim ljudima. _NEWLINE_\xc5\xa0epseskaf je naslijedio svog oca nakon njegove smrti.\n_START_SECTION_\nPiramida\n_START_PARAGRAPH_\nMenkaurina je piramida zvana Ne\xc4\x8der-er-Menkaura - "Bog je Menkaura". Menkaura je dao sagraditi i hram te je zapisano da hram nije posve\xc4\x87en samo njemu, nego i Kafri. George Reisner prona\xc5\xa1ao je kipove Menkaure, njegove \xc5\xbeene i bogova u hramu. _NEWLINE_Al-Aziz Uthman, sin Saladina, poku\xc5\xa1ao je uni\xc5\xa1titi piramidu, \xc5\xa1to mu, naravno, nije uspjelo.'